Sediul PSD din centrul vechi al municipiului Satu Mare a fost atacat duminică, la intrare fiind puse două sticle incendiare care au explodat, a anunţat, pe pagina de Facebook, conducerea partidului.



"Două sticle au fost incendiate duminică şi puse chiar la uşa de intrare în sediul PSD Satu Mare, acestea explodând imediat. Din fericire, nu au fost înregistrate victime, iar în sediul PSD nu se afla nimeni în acel moment. Un trecător a observat sticlele incendiate şi a sunat să ne informeze despre situaţie", au scris social-democraţii.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Conducerea filialei a anunţat că va depuse plângere la Poliţie, scrie Agerpres.



"PSD Satu Mare va depune plângere la Poliţie. Autorii vor putea fi identificaţi cu uşurinţă de poliţişti, întrucât în zonă sunt instalate mai multe camere de supraveghere. Considerăm că critica, protestul, libertatea de exprimare sunt sănătoase şi garantate de Constituţie, dar violenţele şi actele extremiste NU!", au mai scris social-democraţii.